laion/Wikipedia-Exotic huggingface dataset:
יעקב בן אלעזר

יעקב בן אלעזר (1233-1170) היה משורר, פילוסוף, מדקדק, ומתרגם יהודי. נודע כמדקדק ובעבור קובץ המקאמות "ספר המשלים". ידועים פרטים מעטים על חייו. ר' יעקב בן אלעזר נולד למשפחת בן-אלעזר שיצאו ממנה משוררים כבר בדורות קודמים. התגורר בטולדו, וגם נדד בספרד ובפרובאנס. הוא היה סופר פורה ורב צדדים, שככל הנראה התפרנס מהקדשות לחובבי ספרות ונדיבים, כמקובל באותה תקופה. עסק בשירה, בפילוסופיה ומוסר, בחיבור פיוטים, ובדקדוק. תרגום הספר "כלילה ודמנה" ספר השלם - ספר דקדוק הלשון העברית שחובר בלשון ערבית ספר פרדס רימוני החכמה וערוגת בושם המזימה - מאמר פילוסופי במליצה חרוזה ובפרוזה, המכיל עשרים ושלושה שערים. ספר גן התעודות - ספר על ענייני מוסר ופילוסופיה, המכיל שיחות בין הנפש החכמה והשכל. ספר המשלים - קובץ מחברות (מקאמות) על עניינים שונים. "ספר המשלים" (שכונה על ידי מהדיריו המודרניים "סיפורי אהבה") הוא קובץ של עשר מחברות (מקאמות) או שערים הכתוב במתכונת מזרחית, תוך השפעה של ספרות המערב. אלו סיפורים קלילים המהווים לבוש לענייני השכל ומוסר. בהקדמת הספר יעקב בן אלעזר כתב: מִשְׁלֵי יַעֲקֹב בֶּן־אֶלְעָזָר / מִלֻּאוֹתָם הַשְׂכֵּל מוּסָר שִׁירִים סַפִּירִים גִּזְרָתָם / שַׁעֲשׁוּעִים הֵם אֶל־כָּל־בָּשָׂר דָּמוּ חִידוֹת אַךְ הֵם בִּינוֹת / אֶל־אִישׁ מַשְׂכִּיל לִרְאוֹתָם סָר אַךְ בִּין יָבִין אֶת עִנְיָנָם / כִּי טוּב טַעַם בָּם לֹא הָחְסַר. להלן פירוט תוכנן הכללי של המחברות: משל השכל. ויכוח בין שיר (אומר) ודברים (פרוזה) המסתיים בניצחון השיר. תחרות משוררים, אשר המשורר זוכה בה. ויכוח העט והחרב. החרב נוחלת מפלה ושומעת דברי מוסר ופילוסופיה מפי העט. המעשה בבחור ספיר, בשפיר אהובו וברשע הזקן האשמאי. משכיל ופנינה - קרב עם הגיבור הכושי. ישפה ושתי אהובותיו: עפרה וימימה. מעשה בעכבור הזקן. אהבת סהר וכימה. גור הזאב והנער. המחבר מגדל בביתו זאב צעיר ונער אסופי, המשיבים לו בכפיות טובה בהגיעם לפרקם. הוא מתייאש מדרכי העולם הזה. יעקב בן אלעזר, סיפורי אהבה, בעריכת יונה דוד, תל אביב 1992. חיים שירמן, ספורי האהבה של יעקב בן אלעזר, ב-"ידיעות המכון לחקר השירה העברית בירושלים", כרך חמישי, ע' רט-רסו, ברלין-ירושלים 1939. חיים שירמן, השער השמיני מ"ספר המשלים" ליעקב בן אלעזר, ב"קובץ על יד", סדרה חדשה ספר ח (יח) תשל"ו, עמ' 259–281. חיים שירמן, הסיפורים של יעקב בן אלעזר מטולידו, ב-"Études D'orientalisme Dédiées À la Mémoire de Lévi-Provençal", כרך 1, ע' 285–297 (בצרפתית).\ יהודה ליב דוקעס, ר' יעקב בן אלעזר, ב"המגיד", 9 בנובמר 1859. אסתר גואטה, ספר המשלים ליעקב בן אלעזר: מהות וצורה, רמת-גן תשס"ז (2006). ראובן שיינדלין, סיפורי האהבה של יעקב בן אלעזר: בין ספרות ערבית לספרות רומנס, ב-"דברי הקונגרס העולמי למדעי היהדות", חטיבה ג: היצירה הרוחנית, כרך שלישי: ספרות עברית וספרויות היהודים, ע' 16–20. טובה רוזן, "משל שכל עלי אהב": ארוס ואינטלקט במחברת הראשונה של יעקב בן אלעזר, ב"תעודה", כרך יט, ע' 191–212. דוד שמחה סגל, משלי יעקב בן אלעזר - למהות המחברת השביעית, ב"אורח מדע", תשמ"ו, ע' 353–363. כתבי יעקב בן אלעזר באתר פרויקט בן-יהודה הערך "יעקב בן אלעזר", באנציקלופדיה היהודית כך כונה בספר "מכלול" של רד"ק. חיים שירמן, ספורי האהבה של יעקב בן אלעזר, מבוא
מייקל בלומפילד

מייקל בלומפילד (באנגלית: Michael J. Bloomfield; נולד ב-16 במרץ 1959 בפלינט, מישיגן) הוא מהנדס ואסטרונאוט לשעבר בתוכנית מעבורות החלל של נאס"א. מייקל בלומפילד נולד וגדל במישיגן. הוא סיים לימודי בית הספר ולמד הנדסת מכונות באקדמיית חיל האוויר של ארצות הברית ממנה קיבל תואר ראשון בשנת 1981. לאחר סיום הלימודים בלומפילד התגייס לחיל האוויר של ארצות הברית, סיים קורס טיס והוצב בבסיס החיל כטייס "מקדונל דאגלס F-15 איגל". בשנים 1987–1988 הוא שירת בבסיס שהיה בשטח גרמניה המערבית. בלומפילד קיבל הסמכה כטייס ניסוי ושירת בבסיס חיל האוויר אדוארדס. בשנת 1993 הוא סיים לימודי תואר שני. בשנת 1994 בלומפילד נקלט בנאס"א. הוא ביצע מספר תפקידים הצוות הטכני של מרכז החלל ג'ונסון. בשנת 1997 הוא השתתף במשימת STS-86 של מעבורת החלל אטלנטיס כטייס (ג'ים ות'רבי היה מפקד הצוות). המעברות הייתה צריכה להתחבר לתחנת החלל מיר, להביא אספקה ולבצע החלפת צוות. בשנת 2000 הוא טס בפעם השנייה על סיפון מעבורת החלל אנדוור STS-97 כטייס (ברנט ג'ט היה מפקד צוות). מטרתה העיקרית של משימה זו הייתה להמשיך הרכבת תחנת החלל הבין-לאומית ולהביא אספקה למשלחת קבועה מס' 1 בפיקוד STS-97. בשנת 2002 בלומפילד היה מפקד צוות של STS-110 של מעבורת החלל אטלנטיס. מטרתה העיקרית של משימה זו הייתה המשך הרכבת תחנת החלל הבין-לאומית ולהביא אספקה למשלחת קבועה מס' 4 בפיקוד יורי אונופריינקו. לאחר השלמת הטיסה השלישית בלומפילד כיהן בתפקיד ניהולי במרכז החלל ג'ונסון עד לשנת 2006. הוא עזב את נאס"א בשנת 2007 והשתלב בתעשיית החלל הפרטית. נכון לשנת 2023 הוא מתגורר ביוסטון ומכהן כדירקטור של מרכז החלל ג'ונסון. מדיה וקבצים בנושא מייקל בלומפילד בוויקישיתוף קורות חיים
רואדה (פירושונים)

האם התכוונתם ל... רואדה – ריקוד קובני אישים: אייטור מונרוי רואדה – כדורגלן ספרדי בלן רואדה – שחקנית ספרדייה חסוס רואדה – כדורגלן ספרדי רודה (פירושונים)
זונברג (מחוז)

זונברג (בגרמנית: Sonneberg) הוא מחוז בדרום מדינת תורינגיה שבגרמניה. המחוז נוצר בשנת 1868 כאשר דוכסות סקסוניה-מיינינגן חולקה למחוזות. ב-1952 פוצלו חלקים מהמחוז למחוז החדש נויהאוס על הרנווג (Neuhaus am Rennweg). ב-1994 פורק מחוז נויהאוס על הרנווג ומחוז זונברג חזר לגודלו המקורי. המחוז ממוקם על המדרונות הדרומיים של הרי היער התורינגי. הארץ משתרעת מהגבעות הגבוהות ביותר, שגובהן למעלה מ-800 מטר (הגבוהה ביותר היא Großer Farmdenkopf בגובה 869 מטרים) עד למישורים התחתונים Sonneberger Unterland ו-Schalkauer Platte. ה-Dreistromstein (תרגום חופשי: אבן שלושת הנהרות, אובליסק שמוצב ליד מפגש של שלושה נחלים) ליד נויהאוס על הרנווג מסמן את הצטלבות שלושה נחלים המתנקזים לנהרות הריין, וזר ואלבה. ביוני 2023 נערכו בחירות לתפקיד מנהל המחוז. הסיבוב הראשון של ההצבעה בשני סיבובים התקיים ב-11 ביוני, והסיבוב השני ב-25 ביוני. בסיבוב השני הובס יורגן קופר מהמפלגה הנוצרית-דמוקרטית הגרמנית, שכיהן כמנהל זמני, על ידי רוברט זסלמן מאלטרנטיבה לגרמניה (AfD). זו הייתה הפעם הראשונה בה נבחר מועמד AfD למנהל מחוז, והתפקיד הביצועי הראשון שמילאה מפלגת הימין הרדיקלי. סמל המחוז מציג את סמלי המדינות ההיסטוריות המרכיבות את שטח המחוז. בשדה השמאלי העליון נמצא האריה כסמל מחוז מייסן. בשדה הימני העליון מופיע סמל הלורדים של זונברג, הכולל מספריים לגזיזת כבשים. השדה השמאלי התחתון מציג את סמל רוזני שאומברג-ראונשטיין, והשדה הימני התחתון מציג את סמל סקסוניה. עד 1952 נעשה שימוש בסמל שהוצג בשנות ה-20 של המאה ה-20, המציג את סמל בית הנברג במקום הלורדים של זונברג בשדה הימני העליון. מדיה וקבצים בנושא זונברג בוויקישיתוף אתר האינטרנט הרשמי של זונברג (בגרמנית) דאגה בגרמניה: הימין הקיצוני שני בסקרים – ורשם הישג היסטורי במזרח, באתר ynet, 25 ביוני 2023 "Germany: Far-right AfD wins first governing post". דויטשה ולה. 25 ביוני 2023. {{cite web}}: (עזרה)
נואה קלאוני

נואה קלאוני (באנגלית: Noah Clowney; נולד ב-14 ביולי 2004) הוא כדורסלן אמריקאי המשחק בעמדת הפאוור פורוורד, בקבוצת ברוקלין נטס מליגת ה-NBA. קלאוני נולד וגדל בספרטנבורג, קרוליינה הדרומית, ושיחק כדורסל בתיכון מקומי. הוא בחר לשחק עבור קבוצת הכדורסל של אוניברסיטת אלבמה, ובעונת 2022/2023 העמיד ממוצעים של 9.8 נקודות, 7.9 ריבאונדים, 0.8 אסיסטים ו-0.9 חסימות ב-25.4 דקות למשחק. ב-15 בנובמבר 2022 אסף 15 ריבאונדים, והוסיף 8 נקודות ו-3 חסימות בניצחון קבוצתו 65–55 על דרום אלבמה. ב-3 בדצמבר קלע שיא קריירה של 22 נקודות, כולל 5 שלשות מתוך 12 ניסיונות, והוסיף 9 ריבאונדים ו-4 אסיסטים בניצחון קבוצתו 78–65 על דרום דקוטה. ב-1 באפריל 2023 הכריז כי יתמודד בדראפט 2023 ב-NBA. בדראפט נבחר קלאוני בבחירה ה-21, על ידי ברוקלין נטס. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Alabama basketball's Noah Clowney on his confidence as a freshman: 'We all bleed the same blood', The Tuscaloosa News (באנגלית אמריקאית) Alabama basketball lands Dorman senior, four-star recruit Noah Clowney, Spartanburg Herald Journal (באנגלית אמריקאית) TideIllustrated - 'I was always overlooked': Clowney blossoms in first season with Alabama, alabama.rivals.com, ‏2022-12-21 Alabama basketball adds second commitment Monday with 4-star PF Noah Clowney, The Tuscaloosa News (באנגלית אמריקאית) Blake Byler, Freshman Noah Clowney Looks Like Alabama Basketball's Hidden Gem, Sports Illustrated Alabama Crimson Tide News, Analysis and More, ‏2022-08-15 (באנגלית) Freshman Noah Clowney even more athletic than Tide initially thought, 247Sports (באנגלית) Alabama's Clowney continuing to ascend, 247Sports (באנגלית) Noah Clowney - Men's Basketball, University of Alabama Athletics (באנגלית) Noah Clowney named SEC Freshman of the Week for second week in a row, 247Sports (באנגלית) Men's Basketball vs South Alabama on 11/15/2022 - Box Score, University of Alabama Athletics (באנגלית) Men's Basketball vs South Dakota State on 12/3/2022 - Box Score, University of Alabama Athletics (באנגלית) Alabama basketball's Noah Clowney declares for the NBA Draft, The Tuscaloosa News (באנגלית אמריקאית) Noah Clowney drafted in first round of NBA draft, al, ‏2023-06-23 (באנגלית)
שלשה

האם התכוונתם ל... שלשה (כדורסל) – מונח בכדורסל המתאר קליעה מדויקת של הכדור לסל שמתבצעת מעבר לקשת השלוש שלשה הקסדצימלית – שיטת ייצוג צבע במחשב אשר נמצאת בשימוש בטכנולוגיות דוגמת HTML, CSS, SVG שלשה סדורה – מונח במתמטיקה המתאר אוסף של n איברים המסודרים לפי סדר שלשה פיתגורית – מונח במתמטיקה המתאר שלשה של מספרים טבעיים המקיימת את השוויון a 2 + b 2 = c 2 {\displaystyle a^{2}+b^{2}=c^{2}} , המופיע במשפט פיתגורס שלשה קטליטית – מונח בביוכימיה המתייחס לרוב לשלוש חומצות אמינו הנמצאות באתר הפעיל של פרוטאזות וחיוניות לפעילותן
דאריק וייטהד

דאריק וייטהד (באנגלית: Dariq Whitehead; נולד ב-1 באוגוסט 2004) הוא כדורסלן אמריקאי המשחק בעמדת הסמול פורוורד בברוקלין נטס. וייטהד נולד בניוארק, ניו ג'רזי. אחיו, טאהיר, היה שחקן פוטבול ב-NFL. בגיל התיכון, וייטהד בחר לעבור לשחק כדורסל באקדמיית מונטוורדה בפלורידה. הוא שיחק במשחק מקדונלד'ס אול-אמריקן 2022, ואף היה ה-MVP של המשחק, עם 13 נקודות, 7 ריבאונדים ו-7 אסיסטים. הוא בחר לשחק עבור קבוצת הכדורסל של אוניברסיטת דיוק, ובעונת 2022/2023 העמיד ממוצעים של 8.1 נקודות, 2.4 ריבאונדים, אסיסט אחד ו-0.8 חטיפות ב-20.1 דקות למשחק. ב-7 בינואר 2023 קלע שיא קריירה של 18 נקודות, כולל 4 שלשות מתוך 8 ניסיונות, בניצחון קבוצתו 65–64 על בוסטון קולג'. ב-29 במרץ 2023 הכריז כי יתמודד בדראפט 2023 ב-NBA. בדראפט נבחר וייטהד בבחירה ה-22, על ידי ברוקלין נטס. דאריק וייטהד, ברשת החברתית אקס (טוויטר) פרופיל, באתר Basketball-Reference פרופיל, באתר eurobasket פרופיל, באתר ליגת ה-NBA Adam Zagoria | For NJ Advance Media, N.J.'s Dariq Whitehead might have to decide: Straight to the NBA or a year in college?, nj, ‏2020-01-15 (באנגלית) Jason Jordan, Southern JamFest: Dariq Whitehead Reminding the Masses He’s Elite, SI All-American, ‏2021-05-24 (באנגלית) Adam Zagoria | For NJ Advance Media, Newark native, Duke pledge Dariq Whitehead named Naismith Boys’ High School Player of the Year, nj, ‏2022-03-04 (באנגלית) Kiki Rice, Dariq Whitehead win 2022 Naismith High School Player of the Year, USA TODAY High School Sports, ‏2022-03-04 (באנגלית אמריקאית) Shawn Krest, Three Jon Scheyer Recruits Named McDonald's All-Americans, Sports Illustrated Duke Blue Devils News, Analysis and More, ‏2022-01-26 (באנגלית) Villanova, Duke recruits star in McDonald's game, ESPN.com, ‏2022-03-30 (באנגלית) Duke lands second top-20 commit in four days, ESPN.com, ‏2021-08-01 (באנגלית) Adam Zagoria | For NJ Advance Media, Newark native and Montverde Academy star Dariq Whitehead commits to Duke for Class of 2022, nj, ‏2021-08-01 (באנגלית) Dariq Whitehead - 2022-23 - Men's Basketball, Duke University (באנגלית) Men's Basketball vs Boston College on 1/7/2023 - Box Score, Duke University (באנגלית) Duke's Dariq Whitehead says he will declare for NBA Draft, NBA.com (באנגלית) Scott Polacek, Dariq Whitehead's Draft Scouting Report: Pro Comparison, Updated Nets Roster, Bleacher Report (באנגלית)
פטריסיה אליסון

פטרישיה אליסון (באנגלית: Patricia Allison; נולדה ב-7 בדצמבר 1994) היא שחקנית בריטית. בעקבות שורה של הופעות אורח בטלוויזיה, היא קיבלה את התפקיד הגדול הראשון שלה בתור אולה ניימן בסדרת הדרמה הקומית של נטפליקס "חינוך מיני". בגיל עשר אליסון הופיעה בהפקה של אוליבר טוויסט בבית האופרה המלכותי. לאחר שעזבה את בית הספר, היא למדה תיאטרון מוזיקלי במשך שנתיים במכון קולצ'סטר, ולאחר מכן קורס בן ארבע שנים בבית הספר למשחק "East 15" בולטון, אסקס, שם סיימה תואר ראשון במשחק. ב-2018, אליסון שיחקה בתפקיד קטן בתור מרגריט במיני-סדרה של ה-BBC Les Misérables, לפני שהוצגה בתור אולה ניימן בסדרת הדרמה הקומית "חינוך מיני" של נטפליקס ב-2019. בשנת 2020, תפקידה הועלה לדמות ראשית. בשנת 2023 ביצעה הופעת אורח בסדרה "יוצאת מן הכלל" (אנ') בשירות הזרמת המדיה "דיסני פלוס". מדיה וקבצים בנושא פטריסיה אליסון בוויקישיתוף פטריסיה אליסון, ברשת החברתית אינסטגרם פטריסיה אליסון, במסד הנתונים הקולנועיים IMDb (באנגלית)
אוי אלט (הונגריה)

אוי אלט (חיים חדשים) (בהונגרית: Új Élet) שפורסם ומפורסם גם כיום בבודפשט, הוא כתב העת הרשמי של הקהילה המאורגנת היהודית בהונגריה היום תחת התאחדות הקהילות היהודיות בהונגריה (MAZSIHISZ). העיתון הופיע לראשונה מייד לאחר תום מלחמת העולם השנייה ב-18 בנובמבר 1945 והיה שבועון עד 1957. מאז הוא דו-שבועון. עד 1984 לא היה רשום שם העורך תחת כותרת העיתון. משנת 1984 עד 1991 ערך הרב אישטוואן דומאן את כתב העת, ולאחר מכן הרב פטר קרדוש (במקור קסטנבאום). השינויים הרצופים בהכותרת המשנה של כתב העת אוי אלט משקפים את השינויים בזהותם של היהודים בהונגריה. כותרת המשנה עד 1951 הייתה: A magyar zsidóság lapja, כלומר "העיתון של יהדות הונגריה". מ-1951 עד 1989 כותרת המשנה הייתה: A magyar izraeliták lapja, כלומר "העיתון של בני ישראל ההונגרים". ב-1990, לזמן קצר, שונתה כותרת המשנה ל: A magyar zsidók lapja, כלומר "העיתון של יהודי הונגריה" מאז הוא נקרא: A magyarországi zsidó hitközségek szövetségének lapja "העיתון של התאחדות הקהילות היהודיות בהונגריה", בהוצאת התאחדות הקהילות היהודיות בהונגריה (MAZSIHISZ). עד 1951, אוי אלט התיימר להיות כתב העת של כל יהודי הונגריה, כולל אלה שראו את עצמם כמיעוט אתני (לא רק דתי) בתוך ההונגרים, אבל החלפת המילה יהודי (כעם) במילה "בני ישראל" (כדת) על ידי המשטר הקומוניסטי שעלה לשלטון בשנת 1949 ורצה לראות ביהדות קבוצה דתית נוספת במדינה כמו הקלוויניסטים, הפרוטסטנטים, הקתולים וכדומה שמבחינתו כולם היו בראש וראשונה הונגרים - שם שנשא רק קונוטציות דתיות - הצביעה על השינוי הגדול בגישה של המדינה וגם בקהילה במרומז, טרנספורמציה שהייתה קשורה לשינויים נוספים בתוכן. עד 1951, המאמרים עסקו בסוגיות של עניין פוליטי ממשי, כמו היחס של האליטה הפוליטית ההונגרית לבעיות של מעמד העם היהודי. משנות ה-50 של המאה ה-20 ואילך, כאשר המדינה הקומוניסטית שלטה בכל היבט של החיים הציבוריים היהודיים, הפך אוי אלט לעיתון עדתי-דתי שעסק רק בענייניה הפנימיים של הקהילה הדתית היהודית בהונגריה. לאחר חילופי המשטר בשנת 1989, כשהעיתונות היהודית שוב הייתה פלורליסטית, אוי אלט שמר מרצונו על תפקידו של עיתון דתי. דפיו שיקפו את המורכבות של ניסיון הרנסאנס היהודי בהונגריה. Sándor Scheiber, Magyar zsidó hírlapok és folyóiratok bibliográfiája, 1847–1992 (Budapest, 1993) (אלכסנדר שייבר, ביבליוגרפיה של עיתונים ומגזינים יהודים הונגריים, 1847–1992 (בודפשט, 1993)) אתר האינטרנט הרשמי של אוי אלט (בהונגרית) אתר רשמי אוי אלט באתר The YIVO Encyclopedia of Jews in Eastern Europe גליונות מקוונים של העיתון משנת 1960 באתר Arcanum (דרוש מינוי)
ברולטה

"ברולטה" הוא שיר של המוזיקאים הישראלים שגב, ערן יוסף ועידו בי שהיה בעבר בהרכב עידו בי וצוקי, אשר יצא לאור כסינגל ב-11 ביוני 2023. שלושת המוזיקאים הכירו דרך פלטפורמת טיקטוק, שם יצרו סרטונים מוזיקליים שונים, ובעקבות זאת קבעו להיפגש באולפן. לפני צאתו, קידמו המוזיקאים את השיר בפלטפורמה, שם זכה השיר להצלחה וזכה לאלפי סרטונים העושים בו שימוש ולאהדה רבה. בהארץ נכתב כי זהו שיר האוס עם מקצב מהיר, מרקיד ובעל מילים קליטות. הצלחתו של השיר בפלטפורמת טיקטוק לפני צאתו הושוותה לזו של השיר "תיק קטן" של הראפרים נס וסטילה, שיצא מוקדם יותר באותה השנה. לאחר צאתו, נכנס השיר למקום ה-33 במצעד היטליסט של מגזין מאקו. שבוע לאחר מכן, עלה למקום התשיעי. במצעד מדיה פורסט, הגיע השיר למקום ה-13, עם כ-67 השמעות בתחנות הרדיו. באוגוסט 2023, חברת ספוטיפיי פרסמה את נתוני ההשמעות שלה ביחס לחודשים יולי-אוגוסט, והשיר היה לשיר ה-19 המושמע ביותר בחודשים אלו בישראל. שירה נאות, "ברולטה", הלהיט הנוכחי של טיקטוק, נשמע כמו משהו שכבר שמעתם - וזה לא במקרה, באתר הארץ, 25 ביוני 2023 גיל משעלי, ‏"ברולטה": הלהיט הבא של ישראל מתפוצץ בטיקטוק, והוא אפילו לא יצא עדיין, באתר ‏מאקו‏, 4 ביוני 2023 רינת קרמר יבלינוביץ, ‏תרימו לי להיט: אלו השירים המושמעים ביותר הקיץ, באתר "סרוגים", 31 באוגוסט 2023
אלכסנדר שרוואשידזה

אלכסנדר קונסטנטינוביץ' שרוואשידזה (בגאורגית: ალექსანდრე კონსტანტინის ძე შარვაშიძე, באבחזית: Алеқсандр Константин-иҧа Шарвашиӡе, ‏ 1867–1968) היה צייר מן האימפריה הרוסית ובן לשושלת הנסיכותית של אבחזיה של בית שרוואשידזה. הוא היה נכדו של מושל גאורגיה ספר עלי-ביי. אביו, קונסטנטין, היה שותף לקשר של אצולת גאורגיה מ-1832 נגד השלטון הרוסי. לאחר מות דודנו ב-1918, היה לממלא מקום היורש לכתר האבחזי. משנת 1907 עד 1918 עבד שרוואשידזה כצייר תפאורות בתיאטרון מריאינסקי ובתיאטרון אלכסנדרינסקי בסנקט פטרבורג. הוא עבד בשיתוף פעולה עם אלכסנדר בנואה, אלכסנדר גולובין (צייר), ולנטין סרוב ופאבלו פיקאסו. הוא ציווה לאת כל יצירתו לגאורגיה. לאחר המהפכה הרוסית, יצא שרוואשידזה לגלות בצרפת. הוא מת ב-17 באוגוסט 1968 בגיל 101, בהוסטל לזקנים במונקו, ונקבר בבית הקברות הרוסי בניס. ב-12 במאי 1985 נקבר שרוואשידזה בשנית לפי כללי הטקס במרכז בירת אבחזיה סוחומי. ב-24 בדצמבר 2013 הוסר הלוט מעל המצבה שהוקמה על קברו. מדיה וקבצים בנושא אלכסנדר שרוואשידזה בוויקישיתוף Шервашидзе - страница 7 - Центр генеалогических исследований בנק אבחזיה ערך זה הוא קצרמר בנושא גאורגיה ובנושא אבחזיה. אתם מוזמנים לתרום לוויקיפדיה ולהרחיב אותו.
כביש M4 (רוסיה)

כביש הרכב הפדרלי M4 "דון" (ברוסית: Федеральная автомобильная дорога М4 «Дон») הוא כביש מהיר מרכזי ברוסיה המקשר בין מוסקבה, וורונז', רוסטוב על הדון וקרסנודאר. אורכו 1,517 קילומטרים. הדרך, ששודרגה והורחבה בעשורים בעשור הראשון והשני של המאה ה-21 לכביש מהיר, היא עורק תחבורתי המחבר בין מוסקבה לדרום רוסיה. בחודשי הקיץ סובל הכביש מעומסי תנועה כבדים הנגרמים על ידי נופשים הנוסעים לאתרי הנופש של הים השחור, כמו סוצ'י, ועל ידי משאיות המעבירות פירות מהדרום לאזורים המאוכלסים יותר של צפון ומרכז רוסיה. נכון ל-2023, M4 הוא הכביש המהיר הארצי היחיד ברוסיה. חלקים מהכביש כרוכים באגרה. המסלול מתחיל בכביש הטבעת של מוסקבה ועובר דרומה, עובר ממערב לווידנויה, ממזרח לדומודדובו וממערב לקאשירה ולסטופינו. הכביש המהיר ממשיך באובלסטי טולה וליפצק, עובר דרך יילץ וזדונסק ולאחר מכן על פני מחוז וורונז'. לאחר חציית נהר הדון ליד רוסטוב ממשיכה הדרך דרומה לקרסנודאר ומסתיימת בנובורוסיסק. קטע מוסקבה-קרסנודאר הוא חלק מהכביש האירופי E115, במקביל לכביש האירופי E119 ממוסקבה לקאשירה. קטע מוסקבה-קאשירה הוא גם חלק מ-AH8 (חלק מרשת הכבישים המהירים האסיאתית), הקטע ברוסטוב על הדון הוא חלק מכביש E50, קטע דז'ובגה-נובורוסיסק הוא חלק מכביש E97 וקטע קרסנודאר-דז'ובגה הוא חלק מהכביש האירופי E592. במהלך מרד קבוצת וגנר ביוני 2023 שימש כביש ה-M4 את כוחות קבוצת וגנר בניסיונם לנוע מרוסטוב על הדון למוסקבה. השליטה בכביש המהיר הייתה שנויה במחלוקת בין קבוצת וגנר לבין הכוחות המזוינים של הפדרציה הרוסית, ודיווחים לא מאושרים סיפרו על מסוקי קרב רוסים שירו על שיירות צבאיות של כוח וגנר. מדיה וקבצים בנושא כביש M4 בוויקישיתוף M-4, באתר סוכנות הכבישים הפדרלית הצבא הרוסי תוקף את המורדים של פריגוז'ין, שמתקדמים למוסקבה. קייב: מלחמת האזרחים של פוטין החלה, באתר ynet, 24 ביוני 2023 "Wagner uprising shows Russia's 'full-scale' weakness and chaos, says Zelenskiy – Ukraine war live". הגרדיאן.
סלעית מגרב

סַלְעִית מַגְרֵבּ (שם מדעי: Oenanthe halophila) היא מין של ציפור שיר בסוג סלעית, שמצויה בצפון אפריקה. זהו מין בקבוצה שסווגה בעבר כבני משפחת הקיכליים Turdidae, אך כיום נחשבת באופן כללי יותר לחלק ממשפחת החטפיתיים Muscicapidae. סלעית מגרב (O. halophila) וסלעית הבזלות (O. warriae) נחשבו בעבר לתת-מינים של סלעית לבנת-כנף (O. lugens), אך פוצלו כמינים מובחנים על ידי איגוד האורניתולוגים הבין-לאומי (IOU) בשנת 2021. עם זאת, חלק מהרשימות עוד לא מכירות בפיצולים, ועדיין מתייחסות אליהן כאל תת-מינים של סלעית לבנת-כנף. שם הסוג Oenanthe נגזר מהמילים ביוונית העתיקה oenos (οίνος), "יין" ו-anthos (ανθός), "פרח". זה מתייחס לחזרתה של הסלעית האירופית ליוון באביב בדיוק בזמן פריחת הגפנים. השם האנגלי לסלעית "wheatear" אינו נגזר מ"חיטה" או "אוזן", אלא הוא השחתה לשונית מהמאה ה-16 של "לבן" ו"עכוז", ומתייחס לשת הלבן הבולט שנמצא ברוב המינים. שם המין הספציפי Halophila נגזר מהמילים הלטיניות halos, "מלח" ו-philos, "אוהב/מחבב". שם זה מתייחס לבית הגידול שהסלעית חיה בו, העשוי ברובו מאבני מלח ומינרלים. השם העברי מרמז על כך שהסלעית מצויה אך ורק באזור בצפון אפריקה שמכונה מַגְרֵב. זהו מין מונוטיפי, כלומר לא תוארו תת-מינים נפרדים. מצויה בצפון הסהרה, בעיקר במרוקו. יש גם אוכלוסייות קטנות יותר באלג'יריה ובתוניסיה. בלוב היא מזדמנת נדירה ביותר (שלוש תצפיות). אורכה של סלעית מגרב 14.5–16.5 ס"מ, ומשקלה 18–25 גרם. הזכר בולט בניצויו המנוגד בצבעי שחור-לבן, הנקבה עם גב אפור אחיד, בטן לבנה וכנפיים אפורות כהות, לנקבה יש מופע "כהה גרון". בתעופה ניכר דגם הכנף דומה מאוד לסלעית לבנת-כנף, ההבדל הכמעט יחיד הוא שעל-הכנף שלה בצבע אפור יותר חלק ועל-הכנף של סלעית לבנת כנף יחסית לבנבן, ובנוסף בולט גם פס הזנב השחור לרוחב הזנב כולו. סוככות התת-הזנב שלה לבנות, בשונה מסלעית לבנת-כנף. ה-IUCN לא מכיר בסלעית מגרב כמין עצמאי, ובשל כך מצב השימור שלה לא הוערך. מדיה וקבצים בנושא סלעית מגרב בוויקישיתוף סלעית מגרב, באתר ITIS (באנגלית) סלעית מגרב, באתר NCBI (באנגלית) סלעית מגרב, באתר GBIF (באנגלית) "Species Updates – IOC World Bird List" (באנגלית). נבדק ב-2021-06-13. H&M4 Checklist family by family - The Trust for Avian Systematics, www.aviansystematics.org Clements checklist v2022, birds.cornell.edu Jobling, James A. (2010). The Helm Dictionary of Scientific Bird Names. London, United Kingdom: Christopher Helm. pp. 280, 310. ISBN 978-1-4081-2501-4. James A. Jobling, The Helm dictionary of scientific bird names [electronic resource : from aalge to zusii], London : Christopher Helm, 2010, ISBN 978-1-4081-3326-2 סלעית מגרב, באתר eBird
מזרקת נפטון (גדנסק)

מזרקת נפטון (בפולנית: Fontanna Neptuna) היא מזרקה היסטורית בגדנסק, יצירת מופת בסגנון מנייריזם-רוקוקו, ואחד מהאתרים הנודעים של העיר. המזרקה ממוקמת בשוק Długi Targ מול הכניסה לחצר ארטוס. היא הוקמה בתחילת המאה ה-17. הקשובים (אנ') מכנים את הפסל "Krësztof". ב-1549 אותרה באר לא מוכרת ליד הכניסה לחצר ארטוס, שאולי היו בה חלקי מתכת דקורטיביים. הבאר הייתה ממוקמת מעט קרוב יותר לנהר מוטוואבה. הרשויות המקומיות של גדנסק, יחד עם ראש העיר ברתולומאוס שכמן, רצו להקים אנדרטה בולטת יותר. המזרקה החדשה הייתה אמורה להיבנות במרכז חזית חצר ארטוס, מהשער הירוק תיראה המזרקה עם בית העירייה הראשי ברקע, עם הפנייה ל-Long Lane. נפטון – אל הים – היה אמור להיות ממוקם מול בתי מגוריהם של מלכי פולין,[דרוש מקור] בזמן שהותם בדנציג. האל המיתולוגי היה אמור להרכין את ראשו אליהם. למזרקה היו אמורות להיות משאבות תת-קרקעיות לחבר את המזרקה לפוטוק סידלצקי ליד שוק Sienny, אך הלחץ היה נמוך מדי. בין 1606 ל-1615 היו תוכננו הפיסול והיציקה. את האנדרטה הקים הפסל אברהם ואן דן בלוק (1572–1628), עם הפסל של פיטר הוזן הפלמי. הפסל נוצק מברונזה בשנת 1615 בגילדת היציקה של העיר על ידי גרדט בנינג. משקל דמות נפטון הוא 650 קילוגרם. הכן שעליו נמצא נפטון עשוי טוף שחור. המזרקה היא בסגנון המנייריזם הפלמי. מתקני המים נוצרו על ידי אוטומאר פון ווטנר, ומערכות המים תוכננו על ידי אדם ווייב. מיכלי המים היו ממוקמים על הגג של בית העירייה הראשי וחצר ארטוס. עד המחצית השנייה של המאה התשע-עשרה, לפני שמערכת המים התת-קרקעית עברה מודרניזציה, המזרקה פעלה רק כמה ימים בשנה. בעבר המזרקה הייתה צבועה. המזרקה החלה לפעול ב-9 באוקטובר 1633, העיכוב נגרם עקב שיבושים רבים: שיפוץ חצר ארטוס, בעיות בחוזק מערכת המים, מלחמת פולין-שוודיה ומותו של אברהם ואן דן בלוק. בשנת 1634 הוקפה המזרקה בגדר מעוטרת בעיטים פולניים מוזהבים. חנוכת המזרקה התקיימה ב-23 במרץ 1634. בין השנים 1757 ו-1761, יוהאן קרל סטנדר יצר למזרקה ולבסיסה חלקים חדשים, והנפח הראשי יעקב בארן שיחזר והחליף את הסורג השבור. כך קיבלה המזרקה את מאפייני סגנון הרוקוקו. בשנת 1927 שופצה המזרקה. בשנות ה-30 הוציאו הנאצים את העיטים הפולנים ההיסטוריים מגדר המזרקה כחלק מהסרת ההיסטוריה והמורשת הפולנית של העיר. המזרקה נפגעה במהלך מלחמת העולם השנייה ועברה לפרצ'ואו שנכבשה על ידי הגרמנים. לאחר מלחמת העולם השנייה המזרקה שופצה בין 1950 ל-1954 והוחזרה לפעולה ב-22 ביולי 1957. קישוטי העיטים הפולנים ההיסטוריים שעל הגדר שוחזרו. בשנת 1988 במסגרת עבודות שיפוץ, כוסו איברי המין של דמות המזרקה בעלה תאנה. המזרקה עברה שיפוץ מלא בין ספטמבר 2011 לאפריל 2012. האנדרטה כשהעיט הפולני לפניה ובניין העירייה ברקע בסיס האנדרטה מדיה וקבצים בנושא מזרקת נפטון בוויקישיתוף
נבחרת הולנד בכדורסל נשים

נבחרת הולנד בכודרסל נשים היא קבוצת כדורסל הנשים הלאומית של הולנד. הישגי השיא של הנבחרת הם המקום השמיני באליפות העולם בכדורסל נשים 1979 והמקום החמישי באליפות אירופה בכדורסל נשים 1950. הדירוג הנוכחי של נבחרת הולנד ברשימת הדירוג של פיב"א לנבחרות נשים, הוא המקום ה-50 בעולם, נכון ל-26 באוגוסט 2024, ירידה של מקום אחד לעומת דירוג קודם. מדיה וקבצים בנושא נבחרת הולנד בכדורסל נשים בוויקישיתוף נתונים מאתר פיב"א דירוג לנבחרות לאומיות נשים באתר פיב"א ערך זה הוא קצרמר בנושא כדורסל ובנושא הולנד. אתם מוזמנים לתרום לוויקיפדיה ולהרחיב אותו.
Mood Ring

האם התכוונתם ל... טבעת מצב רוח Mood Ring (שיר של בריטני ספירס) Mood Ring (שיר של לורד)
These Days

האם התכוונתם ל... These Days (שיר של רודימנטאל) These Days (אלבום של קריסטל גייל)
Thursday

האם התכוונתם ל... Thursday (שיר של ג'ס גלין) Thursday (אלבום) יום חמישי